Blane
Store norske leksikon,Teknologi og industri,Petroleum,Petroleumsutvinning,Petroleumsfelter
Blane er et petroleumsfelt i Nordsjøen. Feltet ligger i blokk 1/2 på grensen mellom norsk og britisk sektor sørvest for Ula. Den norske delen av feltet utgjør 18 prosent, mens den britiske delen utgjør 82 prosent. Havdypet er cirka 70 m.
Operatør er Repsol Norge. Funn og utbygging Funnår var 1989, og Blane ble godkjent utbygd i 2005. Produksjonsstart var i september 2007.Feltet er bygd ut med et havbunnsannlegg på britisk side. Anlegget er knyttet til Ulafeltet hvor produsert vann fra Blane, Ula og Tambar blandes og brukes som injeksjonsvann for trykkvedlikehold på Blane. Brønnstrømmen ledes i rør til Ula for prosessering og måling, og oljen vil fraktes i eksisterende rørledning til Teesside-terminalen. Gassen blir solgt til Ula for injeksjon i Ulareservoaret. Reserver Utvinnbare reserver i den norske delen beregnes pr. 2015 til ca. 0,8 mill. Sm3 olje. Gjenværende reserver i den norske andelen beregnes pr. 2015 til ca. 0,2 mill. Sm3 olje. Les mer i Store norske leksikon Norskehavet – petroleumsvirksomhet petroleum petroleumsfeltene på norsk kontinentalsokkel Eksterne lenker Repsol: Blane Oljedirektoratet: Fakta om Blane Norsk Petroleum: Blane